|  |
| --- |
| **Budapest Főváros VII. kerület Erzsébetváros Önkormányzata**  **Dobai András ügyvezető** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság 2023. május 30-i rendkívüli ülésére**

|  |  |
| --- | --- |
| **Tárgy:** | Bp. VII. ker. Klauzál tér 11. Társasház udvarán az Önkormányzat használatában lévő udvarra vonatkozó használati megállapodás megkötése |

**Készítette:**

Dobai András

ügyvezető

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Dobai András ügyvezető** |

**Tisztelt Bizottság!**

A NEM ADOM FEL Alapítvány (székhely: 1093 Budapest, Lónyay utca 3. 2/1., adószám: 18256529-1-43; képv.: Dely Géza kuratóriumi elnök; nyilvántartási szám: 01-01-0009765) és a Hello Piac Nonprofit Kft. **(**székhely: 1013 Budapest, Pauler utca 20. alagsor 2. ajtó; Cg.: 01-09-333917, adószám: 26591959-1-41.; képv.: Hajnal-Dely Réka Luca ügyvezető;) fenntarthatósági vásárt és közösségi napot szeretne megvalósítani Erzsébetvárosban. A rendezvény fő célja a VII. kerület és a Belváros kulturális, közösségi életének fellendítése, a közösségépítés.

A tervezett program egyszerre képviseli a közösségi gondolkodás, a fenntarthatóság és a befogadó társadalom üzenetét, olyan aktivitásokon, egyéni élményeken keresztül, amelyek egyrészt attitűdváltásra ösztönzik a résztvevőket a fogyasztással, az ökológiai lábnyom csökkentésének szükségességével, másrészt szemléletváltásra a fogyatékossággal élő emberekkel kapcsolatosan. Mindezt olyan formában, hogy a különböző korosztályok, eltérő társadalmi helyzetben élő emberek számára egyaránt érdekes és vonzó legyen.

Az szervezők célkitűzése a tudatos vásárlás fontosságának, az újrahasznosítás lehetőségeinek ismertetése, a természetes anyagokból készült, környezettudatos és fenntarthatóbb mindennapi élet kialakítását elősegítő termékek, a hazai designerek/tervezők munkáinak, a magyar termelők finomságainak és a fogyatékossággal élők által készített minőségi termékek népszerűsítése.  
  
A tervezett program helyszíne a Klauzál Téri Vásárcsarnok átjáró udvara (1072 Budapest, Klauzál tér 11.).

Az Önkormányzat a csatolt Használati megállapodás 3.1. pontja alapján jogosult a hasznosítási jogot, ill. annnak bármelyik elemét harmadik személyek részére a Társasház további bármiféle engedélye és hozzájárulása nélkül átengedni.

Az Önkormányzat a csatolt használati megállapodás 3.3 pontja alapján: A Használattal Érintett Területeket az Önkormányzat jogosult maga használni, haszmosítani, azokat a Társasház hozzájárulása nélkül harmadik személyek használatába adni, különösen ideértve a Vásárcsarnoknak a Társasház főbejáratán ill. udvarán való gyalogos megközelítést is.

A projekt megvalósításának tervezett időpontja: 2023. június 24.

A NEM ADOM FEL Alapítvány a fenti projekt megvalósítása érdekében használati szerződés megkötését kezdeményezte a Klauzál Téri Vásárcsarnok átjáró udvarán a közös használatú területen elhelyezkedő együttesen és egyidejűleg legfeljebb 236 m2 alapterületű részre vonatkozóan.

A megkötésre kerülő használati megállapodás tervezetét csatoljuk.

A vásár lebonyolításához szükséges összesen 11 db asztalt az Önkormányzat biztosítaná.

A használati díj mértékére a 954/2020. (XII.36.) polgármesteri határozatban rögzítettek alapján 75,- Ft+ ÁFA/ m2/ nap összeget javasolunk.

A Budapest Főváros VII. Kerület Erzsébetváros Önkormányzatának tulajdonában lévő piacokról szóló, Budapest Főváros VII. Kerület Erzsébetváros Önkormánazat Képviselő-testületének 9/2015. (III.31.) önkormányzati rendelete 1.§ (2) bekezdése szerint „*A Budapest Főváros VII. kerület Erzsébetváros Önkormányzatát e rendelet alapján megillető tulajdonosi jogait a Képviselő-testület Pénzügyi és Kerületfejlesztési Bizottsága útján gyakorolja, kivéve azon tulajdonosi jogköröket, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal.”*

**Határozati javaslat**

**Budapest Főváros VII. kerület Erzsébetváros Önkormányzata Képviselő-tesületének Pénzügyi és Kerületfejlesztési Bizottsága …../2023. (V.30.) határozata a Budapest Főváros VII. kerület Erzsébetváros Önkormányzata mint Használatba adó, az Erzsébetvárosi Piacüzemeltetési Kft. mint Üzemeltető, és a Nem Adom Fel Alapítvány mint Használó közötti, a Klauzál Téri Vásárcsarnok átjáró udvarán (Klauzál tér 11.), a közös használatú részre vonatkozó használati megállapodás megkötése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy hozzájárul a Budapest Főváros VII. kerület Erzsébetváros Önkormányzata mint Használatba adó, az Erzsébetvárosi Piacüzemeltetési Kft. mint Üzemeltető, és a Nem Adom Fel Alapítvány (székhely: 1093 Budapest, Lónyay utca 3. 2/1., adószám: 18256529-1-43; képv.: Dely Géza kuratóriumi elnök; nyilvántartási szám: 01-01-0009765) mint Használó közötti, a Budapest, VII. kerület Klauzál tér 11. (hrsz.: 34306/1) Társasház udvarán, a közös használatú területen elhelyezkedő együttesen és egyidejűleg legfeljebb 236 m2 alapterületű rész használatára vonatkozó, a határozati javaslat mellékletét képező megállapodás megkötéséhez.

**Felelős:** Niedermüller Péter polgármester

**Határidő:** a határozat kérelmező általi kézhezvételét követő 30 nap

Előterjesztés mellékletei:

* Nem Adom Fel Alapítvány Alapító okirat
* 954/2020. (XII.16.) polgármesteri határozat
* Megállapodás használati, hasznosítási jog, építési jog és reklámozási jog biztosításáról
* Nem Adom Fel Alapítvány civilnyílvántartás

Határozati javaslat melléklete: használati megállapodás tervezet

Budapest, 2023. május 18.

Dobai András

Erzsébetvárosi Piacüzemeltetési Kft. ügyvezetője