|  |
| --- |
| **Budapest Főváros VII. kerület Erzsébetváros Önkormányzata**  dr. Jávori PéterVárosüzemeltetési Iroda vezetője |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. május 30 - ai rendkívüli**

**ülésére**

|  |  |
| --- | --- |
| **Tárgy:** | Javaslat beszerzési eljárást lezáró döntés meghozatalára zöldfelületi fejlesztési terv készítésére három helyszínre (Almássy utca, Kéthly Anna tér, Nefelejcs utca) tárgyában |

**Készítette:**

Bordás Ágnes

pénzügyi referens

**Törvényességi szempontból kifogást nem emelek:**

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

A Városüzemeltetési Iroda előzetes polgármesteri jóváhagyást (1. sz. melléklet) követően beszerzési eljárást indított a Budapest Főváros VII. kerület Erzsébetváros Önkormányzatának és Polgármesteri Hivatalának Beszerzési Szabályzata (továbbiakban Szabályzat) IV. fejezet 2.3. és 2.4. a) pontjai alapján:

*„2.3. A nettó 5.000.000 Ft összeget meghaladó, de a nettó 10.000.000 Ft összeget el nem érő egyedi beszerzési érték esetén alkalmazandó eljárásrend:*

*2.3.1. A felhívást legalább 3 ajánlattételre felhívottnak kell egyidejűleg írásban megküldeni, lehetőség szerint előzetesen tájékozódni kell arról, hogy a felhívottakkal összefüggésben az alkalmasság vélelmezhető legyen. Az ajánlatkérés tartalmát úgy kell meghatározni, hogy annak alapján az Árajánlatot tevők megfelelő árajánlatot tehessenek, a határidőben benyújtott árajánlatok összehasonlíthatóak legyenek…”*

*„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

1. *A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során.* *Továbbá az eljárást lezáró érdemi döntés meghozatala során az IV. 2.3.2 a) - i) pontokban felsorolt esetekben.*

*Jelen pont alkalmazása esetén 3 ajánlat bekérése nem mellőzhető. A beérkezett ajánlatok értékeléséről bírálati jegyzőkönyv felvétele kötelező. Az alkalmazandó iratmintát a Szabályzat 1. számú melléklete tartalmazza.”*

A Budapest Főváros VII. kerület Erzsébetváros Önkormányzata nevében a Városüzemeltetési Iroda 4 gazdasági szereplőtől (OpenSpace Kft., Urban Concept Kft., S-TÉR Kft., s73 Kft.) kért be árajánlatot zöldfelületi fejlesztési terv készítésére három helyszínre vonatkozóan (Almássy utca, Kéthly Anna tér, Nefelejcs utca) (az ajánlattételi felhívás, a műszaki tartalom a jelen előterjesztés 5-9. sz. mellékletei). Az árajánlatok értékelési szempontja a legalacsonyabb összegű ellenszolgáltatás volt.

Határidőre az alábbi összegű árajánlatok érkeztek (a beérkezett három árajánlat jelen előterjesztés 2-4. sz. mellékletei):

**Almássy utca**

|  |  |  |  |
| --- | --- | --- | --- |
| ***Gazdasági társaság neve*** | ***Nettó ajánlati ár HUF-ban*** | ***Bruttó ajánlati ár HUF-ban*** | ***Helyezés*** |
|  | ***Almássy utca*** | ***Almássy utca*** |  |
| S-TÉR Kft. | 5 450 000 | 6 921 500 | I. |
| s73 Kft. | 8 064 500 | 10 241 915 | II. |
| OpenSpace Kft. | 7 268 000 | 9 230 360 | III. |

A legkedvezőbb árajánlatot az S-TÉR Kft. nyújtotta be.

**Kéthly Anna tér**

|  |  |  |  |
| --- | --- | --- | --- |
| ***Gazdasági társaság neve*** | ***Nettó ajánlati ár HUF-ban*** | ***Bruttó ajánlati ár HUF-ban*** | ***Helyezés*** |
|  | ***Kéthly Anna tér*** | ***Kéthly Anna tér*** |  |
| S-TÉR Kft. | 4 950 000 | 6 286 500 | III. |
| s73 Kft. | 3 365 500 | 4 274 185 | I. |
| OpenSpace Kft. | 4 479 250 | 5 688 648 | II. |

A legkedvezőbb árajánlatot az s73 Kft. nyújtotta be (bírálati jegyzőkönyv 5. sz. melléklet).

**Nefelejcs utca**

|  |  |  |  |
| --- | --- | --- | --- |
| ***Gazdasági társaság neve*** | ***Nettó ajánlati ár HUF-ban*** | ***Bruttó ajánlati ár HUF-ban*** | ***Helyezés*** |
|  | ***Nefelejcs utca*** | ***Nefelejcs utca*** |  |
| S-TÉR Kft. | 3 550 000 | 4 508 500 | I. |
| s73 Kft. | 9 601 200 | 12 193 524 | III. |
| OpenSpace Kft. | 6 940 250 | 8 814 118 | II. |

A legkedvezőbb árajánlatot az S-TÉR Kft. nyújtotta be.

Az Önkormányzat számára előnyösebb, amennyiben nem egy kivitelezővel végeztetjük el mindhárom feladatot, hanem helyszínenként határozzuk meg a legalacsonyabb összegű árajánlatot adó gazdasági szereplőt.

A szerződések finanszírozására a fedezet Önkormányzatunk hatályos költségvetésében a 6404 23. „ Zöldfelület fejlesztése, parkok fejlesztése” soron rendelkezésre áll.

A három fejlesztési terv készítést mint a szolgáltatásbeszerzés értékét egybe kell számítani.

A beszerzési eljárást lezáró döntés meghozatala a Szabályzat IV. fejezet 2.4. b) pontja alapján a Pénzügyi és Kerületfejlesztési Bizottság hatáskörébe tartozik.

2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:

*b) A beszerzési eljárást lezáró érdemi döntés meghozatala ez esetben a Pénzügyi és Kerületfejlesztési Bizottság hatáskörébe tartozik.*

Kérem a Tisztelt Bizottságot, hogy szíveskedjen engedélyezni vállalkozási szerződés megkötését az **S-Tér Sándor Kertépítészet Tervező, Építő és Kereskedelmi Korlátolt Felelősségű Társasággal** az Almássy utca és a Nefelejcs utca zöldfelület fejlesztés tervezési munkáira vonatkozóan nettó **9.000.000,- Ft + ÁFA = bruttó 11.430.000,- Ft** összegben.

Kérem továbbá a Tisztelt Bizottságot, hogy szíveskedjen engedélyezni vállalkozási szerződés megkötését az **s73 Tájépítész Tervező Iroda Korlátolt Felelősségű Társasággal** a Kéthly Anna tér zöldfelület fejlesztés tervezési munkára vonatkozóan nettó **3.365.500,- Ft + ÁFA = bruttó 4.274.185,- Ft** összegben.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2023. (V. 30.) határozata a „Zöldfelület fejlesztés tervezése az Almássy utcában és a Nefelejcs utcában” tárgyú beszerzési eljárás lezárása tárgyában**

Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága úgy dönt, hogy

1. Budapest Főváros VII. kerület Erzsébetváros Önkormányzata „Zöldfelület fejlesztés tervezése az Almássy utcában és a Nefelejcs utcában” tárgyában az **S-Tér Sándor Kertépítészet Tervező, Építő és Kereskedelmi Korlátolt Felelősségű Társasággal** (Cégjegyzékszám: 01-09-902683; Adószám: 12484836-2-43; Székhely: 1091 Budapest, Üllői út 5. III. em. 23. ajtó) köt szerződést nettó **9.000.000,- Ft + ÁFA, azaz bruttó 11.430.000,- Ft** összegben.
2. Felkéri a Polgármestert a jelzett összeg átcsoportosítására.

Felelős: Niedermüller Péter polgármester

Határidő: azonnal

**II.**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2023. (V. 30.) határozata a „Zöldfelület fejlesztés tervezése a Kéthly Anna téren” tárgyú beszerzési eljárás lezárása tárgyában**

Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága úgy dönt, hogy

1. Budapest Főváros VII. kerület Erzsébetváros Önkormányzata „Zöldfelület fejlesztés tervezése a Kéthly Anna téren” tárgyában az **s73 Tájépítész Tervező Iroda Korlátolt Felelősségű Társasággal** (Cégjegyzékszám: 01-09-869162; Adószám: 13709307-2-43; Székhely: 1113 Budapest, Bocskai út 44. III. em.) köt szerződést nettó **3.365.500,- Ft + ÁFA, azaz bruttó 4.274.185,- Ft** összegben.
2. Felkéri a Polgármestert a jelzett összeg átcsoportosítására.

Felelős: Niedermüller Péter polgármester

Határidő: azonnal

Budapest, 2023. 05. 16.

dr. Jávori Péter

irodavezető

Az előterjesztés mellékletei:

1. sz. melléklet árajánlatkérést engedélyező döntés

2. sz. melléklet OpenSpace Kft. ajánlata

3. sz. melléklet S-Tér Kft. ajánlata

4. sz. melléklet s73 Kft. ajánlata

5. sz. melléklet bírálati jegyzőkönyv

6. számú melléklet Ajánlattételi felhívás

7. számú melléklet Műszaki tartalom Almássy utca

8. számú melléklet Műszaki tartalom Kéthly Anna tér

9. számú melléklet Műszaki tartalom Nefelejcs utca