***K I V O N A T***

Amely készült Budapest Főváros VII. kerület Erzsébetváros Önkormányzat Képviselő-testülete Pénzügyi és Kerületfejlesztési Bizottságának **2023. február 14-én 10 óra 00 perctől** megtartott **rendkívüli nyilvános** ülésének jegyzőkönyvéből

**74/2023. (II.14.) sz. PKB határozat**

- **Határozat a 2023. évi, magánszemélyek részére nyújtandó nyílászáró felújítás pályázati kiírása tárgyában-**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. Budapest Főváros VII. kerület Erzsébetváros Önkormányzata Képviselő-testületének a magánszemélyeknek nyújtható visszatérítendő kamatmentes és vissza nem térítendő nyílászáró-felújítási támogatásról szóló 46/2015. (XII.18.) önkormányzati rendeletében kapott felhatalmazás alapján a „*2023. évi nyílászáró felújítási Pályázati Kiírás magánszemélyek részére*” című pályázatot a határozati javaslat mellékletét képező Pályázati Kiírásnak és mellékleteinek megfelelően jóváhagyja.
2. Felkéri a Polgármestert, hogy gondoskodjon a „*2023. évi nyílászáró felújítási Pályázati Kiírás magánszemélyek részére*” című pályázat, és a benyújtáshoz szükséges mellékletek megjelentetéséről, hozzáférhetőségéről, a lakosság tájékoztatásáról, valamint az elbírálásához szükséges feltételekről.

**Felelős:** Niedermüller Péter polgármester

**Határidő:** azonnal

**Végrehajtásért felelős:** dr. Veninger Gyula Nándor Főépítészi és Vagyongazdálkodási Iroda vezetője

*A fenti határozatot a Bizottság tagjai egyhangúan (7 igen, 0 nem szavazattal, 0 tartózkodással) elfogadták.*

**Kmf.**

**Budapest,** 2023. február 14

Bónus Éva **sk.**

a bizottság elnöke

A kivonat hiteléül:

Vajda Eszter

jegyzőkönyvvezető