|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor irodavezető** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. május 30 - ai rendkívüli**

**ülésére**

|  |  |
| --- | --- |
| **Tárgy:** | A Pénzügyi és Kerületfejlesztési Bizottság 74/2023. (II.14.) számú határozatával kiírt 2023. évi nyílászáró felújítási Pályázati Kiírás magánszemélyek részére – a pályázók körének kiterjesztését érintő - módosítása |

**Készítette:**

Törőcsik Attila

irodavezető-helyettes

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. Kerület Erzsébetváros Önkormányzata Képviselő-testületének (továbbiakban: Önkormányzat) Pénzügyi és Kerületfejlesztési Bizottsága (a továbbiakban Bizottság) **74/2023. (II.14.)** számú határozatával **elfogadta** a **2023. évi nyílászáró felújítási Pályázati Kiírást magánszemélyek részére (a továbbiakban: Pályázati kiírás) és mellékleteit** a a magánszemélyeknek nyújtható visszatérítendő kamatmentes és vissza nem térítendő **nyílászáró-felújítási** támogatásról **46/2015. (XII. 18.)** önkormányzati rendelet (a továbbiakban: ÖR) alapján.

A Pályázati kiírás hatálya jelenleg csupán az Erzsébetváros közigazgatási területén lévő az **társasházakban és lakásfenntartó szövetkezeti házakban** (*a továbbiakban: társasházak*) meglévő lakások **nyílászáróinak** felújításához az Erzsébetvárosban a kérelemmel érintett lakóingatlanba **állandó lakcímmel** bejelentett magánszemélyekre terjed ki.

Az elmúlt évek tapasztalatai és a kerületi lakosságtól érkezett visszajelzések alapján megállapításra került, hogy a társasháznak-, lakásfenntartó szövetkezeti háznak minősülő lakóépületeken túl a kerületben számos olyan ingatlan is található, amelyek többségében ugyan az ingatlan-nyilvántartás szerint lakóingatlanként kerültek bejegyzésre, azonban nem minősülnek sem társasháznak, sem lakásfenntartó szövetkezeti háznak.

Tekintettel arra, hogy az Önkormányzat célja a kerületi ingatlanok energiahatékonyságának javítása, klímavédelmének elősegítése, indokolttá vált a rendelet módosítása, mely által további magánszemélyek részére nyílik lehetőség pályázat benyújtására.

Budapest Főváros VII. Kerület Erzsébetváros Önkormányzata Képviselő-testülete a **15/2023. (V. 17.) önkormányzati rendeletével módosította az ÖR-t a fentieknek megfelelően.** A módosítások 2023. május 18-tól hatályosak.

A pályázók körének kiterjesztéséhez nem elegendő az ÖR-t módosítani, szükséges a Pályázati kiírás módosítása is.

Fentiek alapján kérem a Tisztelt Bizottságot a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága .…/2023. (V.30.) határozata a Pénzügyi és Kerületfejlesztési Bizottság 74/2023. (II.14.) számú határozatával kiírt 2023. évi nyílászáró felújítási Pályázati Kiírás magánszemélyek részére módosítása tárgyában:**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága (a továbbiakban: PKB) úgy dönt, hogy

1. a PKB 74/2023. (II.14.) számú határozatával elfogadott 2023. évi nyílászáró felújítási Pályázati Kiírást magánszemélyek részére (a továbbiakban: Pályázati kiírás) az alábbiak szerint módosítja:
2. **A Pályázati kiírás bevezető rész helyébe az alábbi szövegrész lép:**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága (*a továbbiakban: Bizottság*) a magánszemélyeknek nyújtható visszatérítendő kamatmentes és vissza nem térítendő **nyílászáró-felújítási** támogatásról **46/2015. (XII. 18.)** önkormányzati rendelet által biztosított jogkörében eljárva – pályázatot ír kiaz Erzsébetváros közigazgatási területén lévő társasházakban és lakásfenntartó szövetkezeti házakban és többségben lakás rendeltetésű ingatlanokban(*a továbbiakban: társasházak*) meglévő lakások **nyílászáróinak** felújításához az Erzsébetvárosban a kérelemmel érintett lakóingatlanba **állandó lakcímmel** bejelentett magánszemélyek támogatására.

1. az ÖR. és a Pályázati Kiírás alapján társasház alatt értendőek a társasházak, a lakásfenntartó szövetkezeti házak, valamint a többségben lakás rendeltetésű ingatlanok.
2. felkéri a Polgármestert, hogy gondoskodjon a jelen határozattal módosított *„2023. évi nyílászáró felújítási Pályázati Kiírást magánszemélyek részére”* megjelentetéséről, hozzáférhetőségéről, a lakosság tájékoztatásáról, valamint az elbírálásához szükséges feltételekről.

**Felelős:** Bónus Éva bizottsági elnök

**Határidő:** azonnal

Budapest, 2023. május 18.

dr. Veninger Gyula Nándor

irodavezető

**Előterjesztés mellékletei:**

1. 74/2023. (II.27.) PKB határozat
2. Pályázati kiírás (mellékleteivel)

**Határozati javaslat melléklete:**

1. A módosításokkal egységes szerkezetbe foglalt Pályázati kiírás (könnyebb érthetőség végett sárgával kiemelve a módosuló részek)