|  |
| --- |
| **Budapest Főváros VII. kerület Erzsébetváros Önkormányzata**  dr. Veninger Gyula Nándorirodavezető |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. május 30 - ai rendkívüli**

**ülésére**

|  |  |
| --- | --- |
| **Tárgy:** | A Pénzügyi és Kerületfejlesztési Bizottság 909/2022. (XII.14.) számú határozatával elfogadott 2023. évi Társasház Energiahatékonysági és Klímavédelmi Pályázati Kiírás - *a pályázók körének kiterjesztését érintő, a szociális támogatási rendszer módosítását is figyelembe vevő, továbbá pontosításokra irányuló* - módosítása |

**Készítette:**

Törőcsik Attila

irodavezető-helyettes

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. Kerület Erzsébetváros Önkormányzata Képviselő-testületének (a továbbiakban: Önkormányzat) Pénzügyi és Kerületfejlesztési Bizottsága (a továbbiakban: Bizottság) **909/2022. (XII.14.)** számú határozatával **elfogadta a 2023. évi Társasház Energiahatékonysági és Klímavédelmi Pályázati Kiírást** **(a továbbiakban: Pályázati kiírás) és mellékleteit** a társasházaknak nyújtható felújítási támogatásról szóló 7/2016. (II.18.) önkormányzati rendelet (a továbbiakban: ÖR) alapján.

A Pályázati kiírás hatálya jelenleg csupán az Önkormányzat közigazgatási területén lévő társasházakra és lakásfenntartó szövetkezeti házakra (a továbbiakban: társasházak) terjed ki.

Az elmúlt években szerzett tapasztalatok alapján megállapítható, hogy a kerületben olyan ingatlanok is állnak, amelyek többségében ugyan az ingatlan-nyilvántartás szerint lakóingatlanként kerültek bejegyzésre, azonban nem minősülnek társasháznak.

Tekintettel arra, hogy az Önkormányzat célja a kerületi ingatlanok energiahatékonyságának javítása, klímavédelmének elősegítése, indokolttá vált a rendelet módosítása, mely által további lakóingatlanok részére nyílik lehetőség az energiahatékonyság és klímavédelem fejlesztésére, javítására pályázati úton.

Budapest Főváros VII. Kerület Erzsébetváros Önkormányzata Képviselő-testülete a **11/2023. (IV. 19.) önkormányzati rendeletével módosította az ÖR-t a fentieknek megfelelően.** A módosítások 2023. április 20. napjától hatályosak.

A pályázók körének kiterjesztéséhez nem elegendő az ÖR-t módosítani, szükséges a Pályázati kiírás módosítása is.

Továbbá a társasházak energiahatékonysági pályázaton való részvételét sok esetben akadályozza az, hogy a társasházakban lakó rászoruló háztartások nem képesek viselni a pályázaton való részvétel miatt fellépő költségeket. Ezért az energiahatékonyság növelése céljából fontos lehet a rászoruló háztartások többletköltségét támogatással csökkenteni. Mivel korábban Erzsébetváros Önkormányzata Képviselő-testülete az Energiahatékonysági és Klímavédelmi Alap létrehozásával is vállalta a társasház-fejlesztési támogatások kiírását – azért, hogy a szociálisan rászorulók részére se legyen akadály a többletköltségek megfizetése –, ezért tervezett a szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016. (II.18.) önkormányzati rendelet (a továbbiakban: R.) módosítása megtörtént, amely rendelet 2023. június 01-től hatályos.

A R. módosításával összhangban szükséges a Pályázati kiírást, és a módosítással érintett mellékleteket módosítani, amelyek elfogadás esetén 2023. június 02-án lépnek hatályba.

Kérem a Tisztelt Bizottságot a határozati javaslatok elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága .…/2023. (V.30.) határozata a Pénzügyi és Kerületfejlesztési Bizottság 909/2022. (XII.14.) számú határozatával elfogadott 2023. évi Társasház Energiahatékonysági és Klímavédelmi Pályázati Kiírás módosítása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. a 120/2023. (II.27.) számú határozatával elfogadott 2023. évi Társasház Felújítási Pályázati Kiírást (a továbbiakban: Pályázati kiírás) az alábbiak szerint módosítja
2. **A Pályázati kiírás bevezető része helyébe az alábbi szövegrész lép:**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága pályázatot ír kiaz Erzsébetváros közigazgatási területén lévő társasházak, lakásfenntartó szövetkezeti házak **illetve többségében lakás rendeltetésű ingatlanok** számára energiahatékonysági és klímavédelmi munkáinak támogatására a társasházaknak nyújtható támogatásról szóló 7/2016. (II.18.) számú önkormányzati rendelet (a továbbiakban: ÖR) alapján.

1. **A Pályázati kírás II. fejezet 1.) pont helyébe az alábbi szövegrész lép:**

A pályázók kizárólag az Önkormányzat közigazgatási területén lévő

* társasházak
* lakásfenntartó szövetkezeti házak
* **többségben lakás rendeltetésű ingatlanok**

(továbbiakban: társasház) lehetnek.

1. **A Pályázati kírás II. fejezet 6.) c) pontját hatályon kívül helyezi.**
2. **A Pályázati kírás IV. fejezet 7.) pont helyébe az alábbi szövegrész lép:**

A társasház tudomásul veszi, hogy az információs önrendelkezési jogról és az információszabadságról szóló 2011. évi CXII. törvény (Infotv.) 1. számú melléklete alapján a pályázók adatai és a pályázat eredménye az Önkormányzat hivatalos honlapján ([www.erzsebetvaros.hu](http://www.erzsebetvaros.hu)) nyilvánosságra kerülnek.

**A társasház tudomásul veszi, hogy amennyiben nyertes pályázat esetén a pályázathoz szükséges önerőt megelőlegezi, valamely a Pályázaton való részvételből adódó többletköltségek viseléséhez lakásfejlesztési települési támogatást igénybe vevő tulajdonos (egyben az érintett ingatlanban lakcímmel rendelkező lakó) részére, úgy a támogatással összefüggő adatokban bekövetkezett változásokat a változások bekövetkeztét követő 15 napon belül az Önkormányzat Főépítészi és Vagyongazdálkodási Irodájának bejelenti a Humánszolgáltató Iroda egyidejű értesítése mellett bejelenti.**

1. **A Pályázati kírás V. fejezet 1.) a) pont helyébe az alábbi szövegrész lép:**
2. a pályázati anyagot **Cégkapun / ügyfélkapun keresztül (e-papíron) elektronikus úton kell benyújtani** **PDF formátumban.** Hivatali kapu elérhetőség: rövid név: BPVIIPH; KRID kód:500127390.
3. **A Pályázati kírás VII. fejezet 1.) pont helyébe az alábbi szövegrész lép:**

A támogatás igénybevételének feltétele, hogy az Önkormányzat és a társasház között a Bizottság által hozott határozat illetve a társasház által benyújtott pályázati anyag alapján jelen Pályázati Kiírás **3. sz**. melléklete szerinti szerződés jöjjön létre. A szerződésben foglalt munka a későbbiekben nem változtatható még külön kérésre sem, amennyiben a pályázó attól eltér, az szerződésszegésnek minősül.

1. **A Pályázati kírás VII. fejezet 2.) pont helyébe az alábbi szövegrész lép:**

Amennyiben a társasház Pályázati Kiírás 3. sz melléklete szerinti szerződésben foglalt adataiban (pl.: közös képviselet, bankszámlaszám, **lakásfejlesztési települési támogatást igénybe vevő támogatással összefüggő adataiban**) változás áll be a pályázat benyújtása és szerződéskötés közötti időben, úgy a társasház a változást a bekövetkezte után haladéktalanul, de legkésőbb a változást követő 10 munkanapon belül köteles bejelenteni **az Önkormányzat Főépítészi és Vagyongazdálkodási Irodájának** és a bejelentést iratokkal igazolni.

1. **A Pályázati kírás VII. fejezet 11.) pont helyébe az alábbi szövegrész lép:**

A támogatás folyósítása jelen fejezet 10. pontban foglalt dokumentumok benyújtása alapján történik. Az elszámolás során kizárólag a Bizottság által elfogadott, elvégzett munkákról – a szerződés megkötését követően - kiállított számlák, azok egyidejű benyújtása mellett fogadhatók be. Ha a benyújtott számlák alapján a megítélt támogatás teljes összege nem fizethető ki, úgy a kibocsátott hiánypótlási felhívás alapján egyszeri – 5 munkanapon belüli – hiánypótlásra van lehetőség (kézbesítési vélelem ebben az esetben is a pályázati kiírás VI. fejezet 3) pontja alapján értendő). Amennyiben a hiánypótlást **az arra kötelezett nem megfelelően teljesíti**, úgy ezt követően nem nyújtható be és nem fogadható be elszámolás kiegészítéseként további számla, a támogatás folyósítása a már befogadott számlák alapján történik.

1. **A Pályázati kiírás 2. Melléklete helyébe a jelen határozat mellékletét képző 2. Melléklet lép.**
2. **A Pályázati kiírás 3. Melléklete helyébe a jelen határozat mellékletét képző 3. Melléklet lép.**
3. felkéri a Polgármestert, hogy gondoskodjon a jelen határozattal módosított *„2023. évi társasház felújítási pályázati kiírás”* megjelentetéséről, hozzáférhetőségéről, a lakosság tájékoztatásáról, valamint az elbírálásához szükséges feltételekről.

**Felelős:** polgármester

**Határidő:** 2023. június 2.

Budapest, 2023. május 17.

dr. Veninger Gyula Nándor

irodavezető

**Előterjesztés mellékletei:**

1. 909/2022. (XII.14.) PKB határozat
2. 120/2023. (II.27.) PKB határozat
3. Pályázati kiírás
4. 2. sz. melléklet: Közgyűlési határozat minta + Meghatalmazás közgyűléshez minta
5. 3. sz. melléklet: Támogatási szerződés – tervezet

**Határozati javaslat mellékletek:**

1. A módosításokkal egységes szerkezetű Pályázati kiírás
2. 2. sz. melléklet: Közgyűlési határozat minta + Meghatalmazás közgyűléshez minta
3. 3. sz. melléklet: Támogatási szerződés – tervezet